‘পয়জন বেবি’তে মালাইকার-রশ্মিকা যুগলবন্দি

ওয়েব ডেস্ক: থাম্মার মিউজিক অ্যালবামের গান পয়জন বেবি সামনে এসেছে। আর সেই গানে মালাইকা অরোরার (Malaika Arora) ঠুমকায় কুপোকাত সকলে। মালাইকার সঙ্গে ডান্স ফ্লোরে ঠুমকা লাগাতে দেখা গেল রশ্মিকাকেও (Rashmika Mandana)। মালাইকার পাশে রশ্মিকা কতটা মানানসই ?

আইটেম গান ‘পয়জন বেবি’-তে ফাটাফাটি নেচে পুরুষ হৃদয়ের উত্তেজনা বাড়ালেন মালাইকা।৫২ বছর বয়সী এই ফিট নায়িকা ফের একবার আইটেম গানে ফাটাফাটি নেচে পুরুষ হৃদয়ের ধুকপুকানি বাড়ালেন। গানে মালাইকা অরোরার ঠুমকায় কুপোকাত সকলে। একটি ক্লাবের প্রেক্ষাপটে সাজানো এই ডান্স, মালাইকার শরীরী মোচড়ের সামনে রুশ্মিকা মান্দানা হালে পানি পাননি। রশ্মিকাকেও মালাইকার সঙ্গে ডান্স ফ্লোরে যোগ দিতে দেখা যায়। তবে নেটিজেনদের মতে, ত্রিশের কোঠার অভিনেত্রী রশ্মিকা মন্দানা যেন মালাইকার অনবদ্য শরীরী মোচড়ের সামনে সম্পূর্ণ ফিকে হয়ে গেছেন। জেসমিন স্যান্ডলাস, শচীন-জিগর এবং দিব্যা কুমারের গাওয়া ‘পয়জন বেবি’ এখন সুপার ভাইরাল।

আরও পড়ুন: মরু শহরে পরিবারের সঙ্গে সময় কাটাচ্ছেন দেব

‘পয়জন বেবি’ গানটি আদিত্য সরপোদ্দার পরিচালিত আসন্ন হরর-কমেডি ছবি ‘থাম্মা’-র। এটি ম্যাডকের হরর-কমেডি ইউনিভার্সের পঞ্চম কিস্তি। ছবিতে আয়ুষ্মান খুরানা একজন সাধারণ মানুষের চরিত্রে অভিনয় করেছিলেন যিনি হঠাৎ ভ্যাম্পায়ার হয়ে যান। এরপর সেই ভ্যাম্পায়ার রূপী আয়ুষ্মান রশ্মিকা মন্দন্নার প্রেমে পড়েন, তবে শীঘ্রই তাদের রোম্যান্স চ্যালেঞ্জের মুখোমুখি হয়। রশ্মিকা ও মানবতাকে বাঁচাতে তিনি নওয়াজউদ্দিন সিদ্দিকির মুখোমুখি হয়। দীনেশ ভিজান এবং অমর কৌশিক প্রযোজিত এই ছবি ২১শে অক্টোবর সিনেমাহলে মুক্তি পাবে।

অন্য খবর দেখুন